turjo4nis/wikipedia-bn-dump-20250701 huggingface dataset:
বদরুল আলম

বদরুল আলম (১৩ ফেব্রুয়ারী ১৯৪৮ – ২৭ অক্টোবর ২০২৩) বাংলাদেশের স্বাধীনতা যুদ্ধের একজন বীর মুক্তিযোদ্ধা ছিলেন। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে। ২০১৬ সালে তিনি স্বাধীনতা পুরস্কার ২০১৬ লাভ করেন।

জন্ম ও শিক্ষাজীবন 
বদরুল আলমের পৈতৃক বাড়ি মানিকগঞ্জের সিঙ্গাইর উপজেলার বাড়াইয়ের চর গ্রামে। তার বাবার নাম খন্দকার মোহাম্মদ বদরুদ্দোজা এবং মায়ের নাম হোসনে আরা বেগম। তার স্ত্রীর নাম নাদেরা আলম। তাঁদের এক ছেলে, এক মেয়ে।

কর্মজীবন 
পাকিস্তান বিমানবাহিনীতে ফ্লাইং অফিসার ছিলেন বদরুল আলম। ১৯৭১ সালের ফেব্রুয়ারির মাঝামাঝি পর্যন্ত তিনি পাকিস্তানের সারগোদা বিমানঘাঁটিতে কর্মরত ছিলেন। এ সময় নিজের ইচ্ছায় বদলি হয়ে ঢাকায় আসেন। মুক্তিযুদ্ধ শুরু হলে তিনি মে মাসের প্রথমার্ধে ঢাকা থেকে পালিয়ে ভারতে যান। প্রথম দিকে তিনি মুক্তিবাহিনীর সদর দপ্তরে স্টাফ অফিসার হিসেবে কাজ করেন। পরে বাংলাদেশ বিমানবাহিনী গঠিত হলে তিনি এতে যোগ দেন। বিমানবাহিনীর জন্য প্রয়োজনীয় বৈমানিক ও এয়ারম্যান রিক্রুট ও তাঁদের প্রশিক্ষণ দেওয়ার ক্ষেত্রে তিনি গুরুত্বপূর্ণ ভূমিকা পালন করেন। নভেম্বর থেকে প্রত্যক্ষ অপারেশন শুরু করেন। তিনি গোদনাইল ছাড়াও আখাউড়া, সিলেট ও নরসিংদীর রায়পুরাসহ আরও কয়েকটি স্থানে বিমান অপারেশন করেন। এসব হামলার বেশির ভাগ তার কমান্ডেই পরিচালিত হয়। বদরুল আলম ১৯৭৫ সাল পর্যন্ত বাংলাদেশ বিমানবাহিনীতে কর্মরত ছিলেন। তিনি পরে বাংলাদেশ বিমানে চাকরি করেন।

মুক্তিযুদ্ধে ভূমিকা 
১৯৭১ সালের ৩ ডিসেম্বর গভীর রাতে ভারতের নাগাল্যান্ড রাজ্যের পাহাড়ি এলাকা ডিমাপুর থেকে উড্ডয়ন করল একটি হেলিকপ্টার। সেটি চালাচ্ছেন বদরুল আলম, সুলতান মাহমুদ ও সাহাবউদ্দিন আহমেদ। তাঁদের সঙ্গে আছেন আরও দুজন। তারা অপারেটর। হেলিকপ্টারটি ছোট আকৃতির। নাম অ্যালুয়েট। এতে আছে ১৪টি রকেট ও একটি মেশিনগান। তারা যাচ্ছেন নারায়ণগঞ্জের গোদনাইল অভিমুখে। হেলিকপ্টারটির রাতে ওড়ার ক্ষমতা ছিল না। তার পরও ঝুঁকি নিয়ে তারা অপারেশনে রওনা হয়েছেন। তাঁদের লক্ষ্য, গোদনাইলের তেলের ডিপো। এই ডিপো থেকে পাকিস্তানি বাহিনীর স্থল, নৌ ও আকাশ যানগুলোর জন্য জ্বালানি সরবরাহ করা হয়। ভারতের সঙ্গে সর্বাত্মক যুদ্ধের প্রস্তুতি হিসেবে পাকিস্তানিরা এখানে মজুদ রেখেছিল বিপুল পরিমাণ জ্বালানি তেল। মুক্তিবাহিনীর গেরিলারা অনেক চেষ্টা করেও এই ডিপোর ক্ষতিসাধন করতে ব্যর্থ হয়েছেন। কারণ এর নিরাপত্তাব্যবস্থা ছিল অনেক শক্তিশালী। অবশেষে সেদিন পাকিস্তানিদের শক্তিশালী নিরাপত্তা বেষ্টনী ভেদ করে সফল হামলা চালান বদরুল আলমেরা। তারা সীমান্ত অতিক্রম করে ইলিয়টগঞ্জ থেকে প্রথমে কুমিল্লা ঢাকা-মহাসড়ক লক্ষ্য করে দাউদকান্দির দিকে অগ্রসর হন। পরে ঢাকার ডেমরার কাছে এসে গোদনাইল তেলের ডিপো লক্ষ্য করে দক্ষিণ দিকে মোড় নেন। পাকিস্তানিরা কোনো কিছু বুঝে ওঠার আগেই তারা গোদনাইলের তেলের ট্যাংকারের ওপর বোমা নিক্ষেপ করেন। মুহূর্তের মধ্যে ট্যাংকারগুলো একের পর এক বিস্ফোরিত হতে থাকল। আগুনের লেলিহান শিখা যেন আকাশ গ্রাস করে ফেলল। চারদিক আলোকিত হয়ে পড়ল। আশপাশের মানুষ বিস্ফোরণের শব্দে জেগে উঠে অবাক বিস্ময়ে দেখতে থাকল সেই আগুন। গোদনাইল তেলের ডিপোর আগুন জ্বলে পরের দিনও। কয়েক মাইল দূর থেকেও এই আগুন দেখা যায়।

পুরস্কার ও সম্মাননা 
 বীর উত্তম
 স্বাধীনতা পুরস্কার ২০১৬

তথ্যসূত্র 

বীর উত্তম
স্বাধীনতা পুরস্কার বিজয়ী
মুক্তিবাহিনীর কর্মকর্তা
২০২৩-এ মৃত্যু
র্গ্যাল-ত্শা-রিন-ছেন-ম্গোন

র্গ্যাল-ত্শা-রিন-ছেন-ম্গোন () (১১১৮-১১৯৫) তিব্বতে খ্রো-ফু বৌদ্ধবিহারের প্রতিষ্ঠাতা ছিলেন।

সংক্ষিপ্ত জীবনী
র্গ্যাল-ত্শা-রিন-ছেন-ম্গোন ১১১৮ খ্রিষ্টাব্দে তিব্বতের শাব উপত্যকায় গ্নুব্স () পরিবারগোষ্ঠীতে জন্মগ্রহণ করেন। তিনি পাঁচ বছর বয়স থেকে গ্নুর-ন্যি-মা (), সামন্তশ্রী প্রভৃতি পন্ডিতদের নিকট শিক্ষালাভ করেন। উনিশ বছর বয়সে তিনি মধ্য তিব্বত যাত্রা করে দ্মার-ছোস-ক্যি-র্গ্যাল-পো (), মেস-স্তোন-কুন-দ্গা'-স্ন্যিং-পো (), র্ঙ্গোগ-ম্দো-স্দে () প্রভৃতি বৌদ্ধ পন্ডিতদের নিকট অধ্যয়ন করেন। ফাগ-মো-গ্রু-পা-র্দো-র্জে-র্গ্যাল-পো তাকে মহামুদ্রা সম্বন্ধে শিক্ষদান করেন। তার অন্যান্য উল্লেখযোগ্য শিক্ষক ছিলেন স্গোম-পো-ত্শুল-খ্রিম্স-স্ন্যিং-পো ও গ্ত্সাং-পা-র্গ্যা-রাস-য়ে-শেস-র্দো-র্জে। চুয়ান্ন বছর বয়সে তিনি ভিক্ষুর শপথ ও বৌদ্ধধর্মে দীক্ষা গ্রহণ করেন। এরপরেই তিনি শাব উপত্যকায় খ্রো-ফু বৌদ্ধবিহার স্থাপন করেন।

তথ্যসূত্র

১১১৮-এ জন্ম
১১৯৫-এ মৃত্যু
ত্রোফু কাগ্যু
ফ্রান্স ২৪

ফ্রান্স ২৪ (pronounced France vingt-quatre  on all three editions) হল প্যারিস ভিত্তিক একটি আন্তর্জাতিক খবর এবং বর্তমান চলমানভিত্তিক খবরের টেলিভিশন চ্যানেল। এটির বিবৃত উদ্দেশ্য অনুসারে, "একটি ফরাসি দৃষ্টিকোণ থেকে আন্তর্জাতিক বর্তমান ঘটনাবলী আচ্ছাদন করে এবং সারা ফরাসি মূল্যবোধ বহন করে"। চ্যানেলটি জ্যকস চিরাক এর প্রেসিডেন্সি অধীনে ২০০৬ সালের ৬ ডিসেম্বর সম্প্রচার শুরু হয়।

এটির পরিসেবা বিদেশী বাজারের লক্ষ্য করা হয় এবং সারা বিশ্বে উপগ্রহ ও ক্যাবল অপারেটরদের মাধ্যমে সম্প্রচার করা হয়। ২০১০ সাল চলাকালে ফ্রান্স ২৪ চ্যানেলের নিজস্ব আইফোন অ্যাপ্লিকেশন এর মাধ্যমে সম্প্রচার শুরু করে।

অনুষ্ঠানমাল এবং উপস্থাপনা

অনুষ্ঠানমালা 
 বিয়ন্ড বিজনেস – মার্কুস কার্লসন কর্তৃক হোস্ট করা হয়
 দ্যা বিজনেস ইন্টারভিউ – মার্কুস কার্লসন কর্তৃক হোস্ট করা হয়
 কালচার – ইভ জ্যাকসন, ক্যাথারিন নিকলসন কর্তৃক হোস্ট করা হয়
 কালচার ক্রিটিগ
 দ্যা ডিবেট – ফ্রান্সয়েস পিকার্ড
 ডাউন টু আর্থ – মাইরিড ডানডাস
 ইউরোপ ডিস্ট্রিক – ক্রিসটোফার রবাট
 ফ্যাশন
 ফোকাস
 ফ্রান্স বন এপেটিট
 হেলথ
 ইন দ্যা পেপারস – ফ্লোরেন্স ভিলেমিনট
 ইন দ্যা উইকিলিস – ফ্লোরেন্স ভিলেমিনট
 দ্যা ইন্টারভিউ
 লাইফস্টাইল
 মিডিয়া ওয়াচ - জেমস ক্রেডন
 দ্যা অবজারভার – ডেরাক থমসন
 প্লানেট হোপ – হান্নাহ মোফাট
 পলিটিক্স - মার্ক পেরেলম্যান

লাঞ্চ কভারেজ 
 France launches world TV channel, বিবিসি নিউজ
 France launches global news channel, আল জাজিরা ইংরেজি
 Channel provides market with Gallic spin, সিএনএন

তথ্যসূত্র

আরও দেখুন 

 স্কাই নিউজ
 বিবিসি ওয়ার্ল্ড নিউজ

বহিঃসংযোগ 

 Official Website
 Official Dailymotion channel
 France 24 Added On DD Direct Plus
  (English)
  (French)
 
 
 
  (English)
  (French)
 Observer France 24
 France 24 pre-launch promo trailer
 France 24's article on Center on Public Diplomacy's wikipedia 

বহুভাষিক সংবাদ পরিষেবা
ইংরেজি ভাষার টেলিভিশন স্টেশন
ফরাসি ভাষার টেলিভিশন স্টেশন
আরবি ভাষার টেলিভিশন স্টেশন
উত্তর মেসিডোনিয়ার টেলিভিশন চ্যানেল
ফ্রান্সের টেলিভিশন স্টেশন
২০০৬-এ প্রতিষ্ঠিত টেলিভিশন চ্যানেল ও স্টেশন
জনসাধারণের অর্থায়নে পরিচালিত সম্প্রচারক
আন্তর্জাতিক সম্প্রচারক
ফরাসি সংবাদ ওয়েবসাইট
যুক্তরাজ্যে সম্প্রচারিত বিদেশী টেলিভিশন চ্যানেল
রাষ্ট্রীয় গণমাধ্যম
ফ্রান্সের ২৪-ঘন্টা টেলিভিশন সংবাদ চ্যানেল
সাহাবউদ্দিন আহমেদ

একই নামের অন্যান্য ব্যক্তিবর্গের জন্য দেখুন শাহাবুদ্দিন আহমেদ (দ্ব্যর্থতা নিরসন)।
সাহাবউদ্দিন আহমেদ (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।

জন্ম ও শিক্ষাজীবন 
সাহাবউদ্দিন আহমেদের বাড়ি ফরিদপুর জেলা শহরের চরকমলাপুর। তার বাবার নাম গিয়াসউদ্দিন আহমেদ এবং মায়ের নাম লাইলী রশিদ।তার স্ত্রীর নাম রোকেয়া নার্গিস। তাঁদের এক মেয়ে, এক ছেলে।

কর্মজীবন 
১৯৭১ সালে পাকিস্তান ইন্টারন্যাশনাল এয়ারলাইন্সে (পিআইএ) কর্মরত ছিলেন সাহাবউদ্দিন আহমেদ। মুক্তিযুদ্ধ শুরু হলে ৭ এপ্রিল ভারতে গিয়ে মুক্তিযুদ্ধের পক্ষে নানা সাংগঠনিক কাজ করতে থাকেন। ২৮ সেপ্টেম্বর মুক্তিবাহিনীর বিমানবাহিনী গঠিত হলে তিনি তাতে যোগ দেন। তিনি প্রথমে জঙ্গি বিমান চালনার প্রশিক্ষণ নেন। পরে লোক-সংকটের কারণে তাকে হেলিকপ্টারে স্থানান্তর করা হয়। তার হেলিকপ্টার চালনার পূর্ব অভিজ্ঞতা ছিল না। কয়েক দিনের প্রশিক্ষণে হেলিকপ্টার চালনায় তিনি দক্ষ হয়ে ওঠেন।যুদ্ধের পর ২০০৭ সালে বাংলাদেশ বিমানের চাকরি থেকে অবসর নেন।

মুক্তিযুদ্ধে ভূমিকা 
১৯৭১ সালের ১১ ডিসেম্বর নরসিংদী জেলার রায়পুরা উপজেলায় খুব সকালে হেলিকপ্টারে করে ছত্রীসেনা নামায় মিত্রবাহিনী। পাকিস্তানিরা তাঁদের অ্যামবুশ করে। এতে ছত্রীসেনারা নিশ্চিত বিপর্যয়ের মুখে পড়েন। তখন মিত্রবাহিনী মুক্তিবাহিনীর নবগঠিত বিমানবাহিনীর সাহায্য কামনা করে। খবর পাওয়া মাত্র মুক্তিবাহিনীর বিমানবাহিনীর একটি ইউনিট অস্ত্রসজ্জিত হেলিকপ্টার নিয়ে রায়পুরায় রওনা হয়। সাহাবউদ্দিন আহমেদের পরিকল্পনা ছিল, তারা দূর থেকে আক্রমণ চালিয়ে চলে যাবেন। কিন্তু অবস্থার পরিপ্রেক্ষিতে তাঁদের ঝুঁকি নিয়ে বেশি নিচে নেমে আক্রমণ চালাতে হয়। বেশি নিচে নামার কারণে পাকিস্তান সেনারা হেলিকপ্টারে পাল্টা আক্রমণের চেষ্টা করে। সাহাবউদ্দিন আহমেদদের আক্রমণ এত জোরালো ও নিখুঁত ছিল যে সব বাধা উপেক্ষা করে তারা পাকিস্তানিদের ওপর সফল অপারেশন চালান। তাঁদের আক্রমণে পাকিস্তান সেনাবাহিনীর ২০ জন নিহত ও ২৪-২৫ জন আহত হয়। বাকিরা সেখান থেকে পালিয়ে যেতে বাধ্য হয়। এই অপারেশন শেষ করে সাহাবউদ্দিন আহমেদরা হেলিকপ্টার নিয়ে নিরাপদে ফিরে যান। সাহাবউদ্দিন আহমেদ ১০-১১টি অপারেশনে অংশ নিয়েছেন। তিনি আর দুটি অপারেশনে এ রকম বিরূপ অবস্থার মুখে পড়েছিলেন। যেকোনো সময় তার হেলিকপ্টার শত্রুর গুলিতে ধ্বংস হয়ে যেতে পারত। সেটা ৬ ডিসেম্বর মৌলভীবাজারে এবং ৭ ডিসেম্বর সিলেটের শমসেরপুরে পাকিস্তান সেনাবাহিনীর গুলিতে তার হেলিকপ্টার কিছুটা ক্ষতিগ্রস্ত হয়। হেলিকপ্টারে ছিলেন সাহাবউদ্দিন আহমেদ, বদরুল আলম ও একজন গানার।

পুরস্কার ও সম্মাননা 
 বীর উত্তম

তথ্যসূত্র

বহি:সংযোগ 

বীর উত্তম
জীবিত ব্যক্তি
ফরিদপুর জেলার ব্যক্তি
বাংলাদেশ বিমান বাহিনীর কর্মকর্তা
মুক্তিবাহিনীর কর্মকর্তা
বাংলাদেশের স্বাধীনতা যুদ্ধে জড়িত ব্যক্তি
লুই আর্মস্ট্রং

লুই আর্মস্ট্রং (৪ আগস্ট ১৯০১- ৬ জুলাই ১৯৭১) (ডাকনাম সাচমো এবং পপস) ছিলেন একজন মার্কিন ট্রাম্পেট বাদক ও জ্যাজ সঙ্গীতশিল্পী। ১৯২০ সালের দিকে লুই আর্মস্ট্রং প্রথমে একজন দক্ষ ট্রাম্পেট ও কর্নেট বাদক হিসেবে খ্যাতিলাভ করলেও পরবর্তীতে জ্যাজ ঘরানার সঙ্গীতের দিকে ঝুঁকে পড়েন এবং একক ও সম্মিলিত পরিবেশনার উপরে মননিবেশ করেন। কর্কশ কণ্ঠস্বরের অধিকারী হওয়া স্বতেও জ্যাজ সঙ্গীতে তিনি ছিলেন স্বতন্ত্র, বিশেষ করে চাতুর্যপূর্ণ, ত্বরিত ও অবস্থা অনুযায়ী গান রচনা করার বিস্ময়কর প্রতিভার জন্য তিনি বিশেষভাবে পরিচিত।

তার বিশেষ কণ্ঠস্বর, মঞ্চে গান গাওয়ার ভঙ্গি ও ট্রাম্পেটের উপর অভাবনীয় দক্ষতার জন্য জ্যাজ সংগীতের বাইরেও সংগীতের সমস্ত অঙ্গনেই তিনি প্রভাব বিস্তার করতে পেরেছিলেন। লুই আর্মস্ট্রং ছিলেন তার সময়ের বিনোদন জগতের প্রথম জনপ্রিয় আফ্রিকান-মার্কিনী যিনি মার্কিন বর্ণবৈষম্যের যুগেও সবার মাঝে প্রভাব বিস্তার করতে সক্ষম হয়েছিলেন।

তার বিরল সংগীত প্রতিভার জন্যই কেবল সে সময়কার বর্ণবাদী সমাজের উচ্চ শ্রেণীর মানুষের সাথে তার সখ্যতা ছিল যা একজন সাধারণ কৃষ্ণাঙ্গের পক্ষে সম্ভব ছিল না।

তথ্যসূত্র

বহিঃসংযোগ 
 louis-armstrong.net – Sony BMG Music Entertainment
 Louis Armstrong by Nat Hentoff
 Obituary, NY Times
 Quotes and tributes
 Discography
 Filmography @ imdb.com
 The Louis Armstrong Society Jazz Band
 Louis Armstrong: A Life in Music – slideshow by Life magazine

১৯০১-এ জন্ম
১৯৭১-এ মৃত্যু
মার্কিন সঙ্গীতশিল্পী
মার্কিন ট্রাম্পেট বাদক
জ্যাজ্‌ সঙ্গীত শিল্পী
২০শ শতকের মার্কিন সঙ্গীতশিল্পী
গ্র্যামি আজীবন সম্মাননা পুরস্কার প্রাপক
কলাম্বিয়া রেকর্ডসের শিল্পী
ডেকা রেকর্ডসের শিল্পী
আফ্রো-মার্কিন অভিনেতা
মার্কিন চলচ্চিত্র অভিনেতা
২০শ শতাব্দীর মার্কিন সুরকার
২০শ শতাব্দীর মার্কিন অভিনেতা
শরফুদ্দীন আহমেদ

শরফুদ্দীন আহমেদ (জন্ম: অজানা - মৃত্যু: ১০ ফেব্রুয়ারি, ১৯৭২) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।

জন্ম ও শিক্ষাজীবন 
শরফুদ্দীন আহমেদের পৈতৃক বাড়ি কুষ্টিয়া জেলার কুমারখালী উপজেলার সুলতানপুর গ্রামে। তার বাবার নাম মো. শামসুল আলম এবং মায়ের নাম হাসিনা আলম। চার ভাইবোনের মধ্যে তিনি ছিলেন দ্বিতীয়।

কর্মজীবন 
১৯৬৭ সালে বিমান চালানোর বাণিজ্যিক লাইসেন্স পান শরফুদ্দীন আহমেদ। ১৯৭১ সালে পূর্ব পাকিস্তান কৃষি বিভাগের প্ল্যান্ট প্রটেকশন কর্মকর্তা হিসেবে কাজ করতেন। মুক্তিযুদ্ধ শুরু হলে তিনি মে মাসে ভারতে যান। সেপ্টেম্বর মাসের শেষদিকে মুক্তিবাহিনীর বিমান উইং গঠিত হলে তাকে এতে অন্তর্ভুক্ত করা হয়। বিমান উইংয়ের প্রতিষ্ঠাতা সদস্য হিসেবে তিনি প্রশিক্ষণ নেন অটার বিমান দিয়ে যুদ্ধ করার। প্রথম অপারেশনের সুযোগ পান ৫ ডিসেম্বর। পরে তিনি অটার বিমান দিয়ে ৭ ও ৮ ডিসেম্বর মৌলভীবাজারে পাকিস্তানি সেনাবাহিনীর অবস্থানে আক্রমণ চালান।

মুক্তিযুদ্ধে ভূমিকা 
১৯৭১ সালের ৫ ডিসেম্বর কুশিয়ারা নদীর তীরে ভারতের ছোট এক বিমান ক্ষেত্র থেকে আকাশে উড়ল ছোট একটি বিমান—‘অটার’। বিমানের চালকের আসনে শরফুদ্দীন আহমেদ ও আকরাম আহমেদ (বীর উত্তম)। আরও আছেন একজন গানার। বিমানে আছে রকেট ও মেশিনগান। স্বল্পগতির বিমানটি সীমান্ত অতিক্রম করে বাংলাদেশের ভেতরে ঢুকে এগিয়ে যেতে থাকল লক্ষ্যস্থলের দিকে। শরফুদ্দীন আহমেদ ও আকরাম আহমেদ যতটা সম্ভব কৌশলে বিমান চালিয়ে নিয়ে যাচ্ছেন। একসময় তারা পৌঁছে গেলেন লক্ষ্যস্থলে। তারপর আকাশের নির্দিষ্ট স্থানে বারবার চক্কর দিয়ে কয়েকটি রকেট ছুড়লেন। একই সময় গানার মেশিনগান দিয়ে গুলি করলেন। নিচে ভূমিতে থাকা পাকিস্তানি সেনারা জীবন বাঁচাতে ছোটাছুটি করতে থাকল। বিস্ফোরিত রকেটের স্প্লিন্টার ও গুলিতে নিহত এবং আহত হলো অনেক পাকিস্তানি সেনা। মুক্তিযুদ্ধের চূড়ান্ত পর্যায়ে মুক্তিবাহিনী মিত্রবাহিনীর সহযোগিতায় বৃহত্তর সিলেট মুক্ত করার জন্য যৌথভাবে অভিযান শুরু করে। তারা সীমান্ত অতিক্রম করে আটগ্রাম-চরখাই-সিলেট, জাফলং-ছোটখেল-গোয়াইনঘাট-কোম্পানিগঞ্জ-সালুটিকর-সিলেট এবং ছাতক-গোবিন্দগঞ্জ-লামাকাজিঘাট-সিলেট অক্ষ ধরে অগ্রসর হতে থাকেন। এ সময় পাকিস্তানি সেনারা সীমান্ত এলাকা থেকে পশ্চাদপসরণ করে বিভিন্ন স্থানে অবস্থান নেয়। তারা মুক্তিবাহিনী ও মিত্রবাহিনীকে প্রবল বাধা দিতে থাকে। এতে মুক্তিবাহিনী ও মিত্রবাহিনীর অগ্রযাত্রা শ্লথ হয়ে পড়ে। এ অবস্থায় পাকিস্তানি অবস্থানে বিমান থেকে হামলার প্রয়োজন হয়। তখন মুক্তিবাহিনীর নবগঠিত বিমান উইং পাকিস্তানি অবস্থানের ওপর বিমান থেকে হামলা করে মুক্তিবাহিনী ও মিত্রবাহিনীকে সাহায্য করতে থাকে। কুশিয়ারা নদীর তীরে এক স্থানে পাকিস্তানিরা বিপুল সেনা সমাবেশ ঘটায়। ওই পথ দিয়ে মুক্তিবাহিনী ও মিত্রবাহিনীর যোদ্ধারা অগ্রসর হচ্ছিলেন। শরফুদ্দীন আহমেদ ও আকরাম আহমেদ সাহসিকতার সঙ্গে পাকিস্তানি অবস্থানে হামলা চালিয়ে তাদের ছত্রভঙ্গ করে দেন। বিমান হামলায় বিপুলসংখ্যক পাকিস্তানি সেনা নিহত হয়। আহতও হয় অনেক। এরপর পাকিস্তানি সেনাদের মনোবল ভেঙে পড়ে। সেদিন ওই বিমান হামলা পরিচালনা ছিল যথেষ্ট ঝুঁকিপূর্ণ। কারণ, স্বল্পগতির অটার বিমানটি যেকোনো সময় পাকিস্তানি সেনাদের মেশিনগানের গুলিতে ভূপতিত হতে পারত।

পুরস্কার ও সম্মাননা 
 বীর উত্তম

তথ্যসূত্র

বহিঃসংযোগ 

বীর উত্তম
১৯৭২-এ মৃত্যু
কুষ্টিয়া জেলার ব্যক্তি
হ্যারি নাইকুইস্ট

হ্যারি নাইকুইস্ট () একজন সুয়েডীয় বংশোদ্ভূত মার্কিন ইলেকট্রনীয় (বৈদ্যুতিন) প্রকৌশলী যিনি যোগাযোগ তত্ত্ব ক্ষেত্রে গুরুত্বপূর্ণ অবদান রাখেন।

জীবনী
নাইকুইস্ট ১৮৮৯ সালের ৭ই ফেব্রুয়ারি জন্মগ্রহণ করেন। তিনি ইউনিভার্সিটি অব নর্থ ডাকোটা থেকে তড়িৎ প্রকৌশলে ১৯১৪ সালে বিজ্ঞানে স্নাতক এবং ১৯১৫ সালে বিজ্ঞানে স্নাতকোত্তর উপাধি অর্জন করেন। তিনি ইয়েল বিশ্ববিদ্যালয় থেকে ১৯১৭ সালে পদার্থবিজ্ঞানে পিএইচডি উপাধি অর্জন করেন। তিনি ১৯১৭ থেকে ১৯৩৪ সাল পর্যন্ত এটিঅ্যান্ডটির উন্নয়ন ও গবেষণা বিভাগে কাজ করেন। তিনি ১৯৩৪ থেকে ১৯৫৪ সাল পর্যন্ত বেল ল্যাব্‌স নামক গবেষণা প্রতিষ্ঠানে কর্মরত ছিলেন। ৩৭ বছরের কর্মজীবনে তিনি ১৩৮টি কৃতিস্বত্ব (প্যাটেন্ট) লাভ করেন।

অবদান

বেল ল্যাবরেটরিজে প্রকৌশলী হিসেবে কাজ করার সময় নাইকুইস্ট তাপীয় কোলাহল ("জনসন-নাইকুইস্ট কোলহল"), পুনর্নিবেশ (ফিডব্যাক) বিবর্ধকসমূহের স্থিতিশীলতা,তারবার্তা (টেলিগ্রাফি), ফ্যাক্স, টেলিভিশন ও যোগাযোগ ক্ষেত্রের অন্যান্য গুরুত্বপূর্ণ সমস্যার উপরে তাৎপর্যপূর্ণ অবদান রাখেন। হার্বার্ট ই আইভস-এর সাথে একত্রে তিনি এটিঅ্যান্ডটি-র সর্বপ্রথম ফ্যাক্স যন্ত্রগুলি নির্মাণ করেন যেগুলি ১৯২৪ সালে জনসমক্ষে প্রকাশ করা হয়। ১৯৩২ সালে তিনি পুনর্নিবেশ বিবর্ধকগুলির স্থিতিশীলতা সংক্রান্ত কালোত্তীর্ণ গবেষণাপত্রটি প্রকাশ করেন। বর্তমানে পুনর্নিবেশ নিয়ন্ত্রণ তত্ত্বের উপরে সমস্ত পাঠ্যপুস্তকে নাইকুইস্ট স্থিতিশীলতা মানদণ্ড নামক বিষয়টি অন্তর্ভুক্ত। 

তথ্য সম্প্রচারের জন্য পটির প্রশস্ততা (ব্যান্ডউইড্‌থ) সংক্রান্ত আবশ্যকীয়তাগুলি নির্ধারণের উপরে নাইকুইস্ট যে প্রাথমিক তাত্ত্বিক গবেষণাকর্মগুলি সম্পাদন করেন, সেগুলিকে ভিত্তি হিসেবে ব্যবহার করা মার্কিন গণিতবিদ ক্লড শ্যানন এ-সংক্রান্ত গবেষণায় অগ্রগতি সাধন করেন এবং এর পরিণামে তথ্য তত্ত্বের সৃষ্টি হয়। বিশেষত নাইকুইস্ট এটি নির্ণয় করেন যে একক সময়ে একটি তারবার্তা প্রণালীর ভেতর দিয়ে অতিক্রমকারী স্বাধীন স্পন্দনের সংখ্যা ঐ প্রণালীর পটির প্রশস্ততার দ্বিগুণ পরিমাণ দ্বারা সীমায়িত। তিনি তাঁর গবেষণার ফলাফলগুলি সার্টেন ফ্যাকটর্‌স অ্যাফেক্‌টিং টেলিগ্রাফ স্পিড (Certain factors affecting telegraph speed, "তারবার্তার দ্রুতির উপর প্রভাব বিস্তারকারী কিছু নিয়ামক") (১৯২৪) এবং সার্টেন টপিক্‌স ইন টেলিগ্রাফ ট্রান্সমিশন থিওরি (Certain topics in Telegraph Transmission Theory, "তারবার্তা সম্প্রচার তত্ত্বের কিছু বিষয়") (১৯২৮). নামক দুইটি গবেষণাপত্রে প্রকাশ করেন। এই নিয়মটি বর্তমানে নাইকুইস্ট-শ্যানন উপপাদ্য নামে পরিচিত।

হ্যারি নাইকুইস্টের নামে নামাঙ্কিত ধারণাসমূহ
 নাইকুইস্ট হার: নমুনায়ন হার যেটি নমুনায়িত সংকেতের তরঙ্গরূপের পটি-প্রশস্ততার দ্বিগুণ; এর চেয়ে বেশি হারে নমুনায়ন করলে তরঙ্গরূপটি সঠিক পুনর্নিমাণ নিশ্চিত করা যায়।
 নাইকুইস্ট কম্পাংক: কোনও ব্যবস্থার নমুনায়ন হারের অর্ধেক; এই মানের নিচে অবস্থিত সংকেত কম্পাংকগুলি দ্ব্যর্থহীনভাবে উপস্থাপন করা যায়। 
 নাইকুইস্ট ছাঁকনি
 নাইকুইস্ট রেখাচিত্র
 নাইকুইস্ট আইএসআই মানদণ্ড
 নাইকুইস্ট (প্রোগ্রামিং ভাষা)
 নাইকুইস্ট স্থিতিশীলতা মানদণ্ড

তথ্যসূত্র

১৮৮৯-এ জন্ম
১৯৭৬-এ মৃত্যু
তথ্য তত্ত্ব
মার্কিন তড়িৎ প্রকৌশলী
ইয়েল বিশ্ববিদ্যালয়ের প্রাক্তন শিক্ষার্থী
আইইইই মেডেল অব অনার বিজয়ী
সুয়েডীয় বংশোদ্ভূত মার্কিন ব্যক্তি
আমেরিকান ফিজিক্যাল সোসাইটির বিশিষ্ট সভ্য
পাতি জলমুরগি

কমন জলমুরগি বা পাতি জলমুরগি (Gallinula chloropus) (জলা চিকেন নামেও এরা পরিচিত) হল রেলিডি পরিবারের অন্তর্ভুক্ত একটি প্রজাতি। এদেরকে আফ্রিকা, ইউরোপ, এশিয়া এই তিনটি মহাদেশে সাধারণত দেখতে পাওয়া যায়।

এই জলমুরগিরা বিভিন্ন লতাপাতাযুক্ত জলাভুমি, পুকুর, খাল ইত্যাদি জায়গায় এদের দেখতে পাওয়া যায়। এই প্রজাতিটিকে মেরু অঞ্চলে, অথবা অনেক ক্রান্তীয় রেনফরেস্টে পাওয়া যায় না। এগুলো ছাড়া এই প্রজাতি রেলিডি পরিবারের অন্তর্ভুক্ত অন্যান্য প্রজাতির মতোই। শুধুমাত্র ইউরেশীয় কুট প্রজাতিটি এদের থেকে একটু আলাদা।

প্রচলিত ডাহুকের সাথে এরা খুব কাছাকাছি সম্পর্কযুক্ত, ২০১১ সালে আমেরিকান পক্ষীবিদ ইউনিয়ন এবং আন্তর্জাতিক পক্ষিবিজ্ঞানসম্বন্ধীয় কমিটি এর পরিসংখ্যান অনুযায়ী।

নাম 
প্রায় ১৩ তম শতাব্দী থেকে এরা ইংরাজিবিশ্বে সংরক্ষিত রয়েছে। ইংরাজিতে এদেরকে বলা হয় Common Moorhen। যেখানে moor কথাটির অর্থ হল marsh যার একটা পুরনো অর্থ আছে। সবসময় এদেরকে জলাভুমিতে পাওয়া যায় না। এদের ইংরাজীতে একটি পুরনো নাম চালু আছে যা হল Common Waterhen, যেটা পাখিটার বাসস্থানকে আরোও পরিষ্কার করে বুঝিয়ে দেয়।

এদের বিজ্ঞানসম্মত নাম Gallinula chloropus আসে ল্যাটিন শব্দ Gallinula (একটা ছোটো মুরগি) থেকে এবং গ্রীক শব্দ chloropus (khloros χλωρός সবুজ অথবা হলুদ, pous πούς পা).

তথ্যসূত্র

বহিঃসংযোগ 

 (Common) Moorhen – Species text in The Atlas of Southern African Birds
 Common Moorhen videos, photos & sounds  on the Internet Bird Collection
 Cornell Lab of Ornithology – Common Moorhen
 USGS Patuxent Bird Identification InfoCenter – Common Moorhen Information
 Madeira Birds – Moorhen breeding in Madeira Island
 Ageing and sexing (PDF; 5.7 MB) by Javier Blasco-Zumeta & Gerd-Michael Heinze

Gallinula
Rails
Moorhen, Common
Moorhen, Common
Moorhen, Common
Moorhen, Common
Moorhen, Common
Moorhen, Common
Animals described in 1758
ক্যামেরুনের পাখি
ইউক্রেনের পাখি
আফ্রিকার পাখি
ইউরেশিয়ার পাখি
১৭৫৮-এ বর্ণিত পাখি
কার্ল লিনিয়াস কর্তৃক নামকরণকৃত ট্যাক্সা
চার ছক্কা হৈ হৈ

চার ছক্কা হৈ হৈ বাংলাদেশে অনুষ্ঠিত ২০১৪ সালের আইসিসি বিশ্ব টুয়েন্টি২০ প্রতিযোগিতার সূচনা সঙ্গীত। প্রতিযোগিতা শুরুর পূর্বে ২০ ফেব্রুয়ারি, ২০১৪ তারিখে বিশ্বব্যাপী এ গানটি আনুষ্ঠানিকভাবে প্রকাশ করা হয়। গানটিতে সুরারোপ করেছেন ফুয়াদ আল মুক্তাদির; রচনা করেছেন - অনম বিশ্বাস ও রিফায়েত আহমেদ। দিলশাদ নাহার কনা, এলিটা করিম, পান্থ কানাই, যোহন আলমগীর, সানবির হুদা, বাঁধন সরকার পূজা ও কৌশিক হোসেন তাপস এ গানটি গেয়েছেন। গানের অধিকাংশ কথাই বাংলা ভাষায় ব্যক্ত হয়েছে; পাশাপাশি ইংরেজি ভাষাও এতে অন্তর্ভুক্ত ঘটেছে। বাংলাদেশের যুব সমাজসহ দেশ-বিদেশের যুবদের কাছে গানটি ব্যাপক জনপ্রিয়তা অর্জন করে। এ গানের মাধ্যমেই বাংলাদেশের প্রধান প্রধান নগরগুলোয় ফ্ল্যাশমবের ন্যায় নতুন ধারার জন্ম হয়।

প্রভাব 
বাংলাদেশে গানটি মিশ্র প্রতিক্রিয়া সৃষ্টি করেছে। গানের কথা ও সৃষ্ট মিউজিক ভিডিও বৈশ্বিকভাবে সমালোচনার সৃষ্টি করে যা বাংলাদেশের সংস্কৃতিকে সঠিকভাবে তুলে ধরতে পারেনি। তা স্বত্ত্বেও গানটি স্বল্পসময়ের মধ্যে ব্যাপক জনপ্রিয়তা লাভ করে। ইন্টারন্যাশনাল ক্রিকেট কাউন্সিল (আইসিসি) কর্তৃপক্ষ সূচনা সঙ্গীত নির্ধারণের জন্য প্রতিযোগিতার আয়োজন করে। প্রতিযোগিতা আয়োজনে বাংলাদেশের তিন স্বাগতিক শহর - ঢাকা, চট্টগ্রাম ও সিলেটের বিশ্ববিদ্যালয় পড়ুয়া ছাত্রদেরকে প্রতিযোগিতায় অংশগ্রহণের জন্য আমন্ত্রণ জানানো হয় ও তাদের নিজস্ব নৃত্যসহযোগে ভিডিও চিত্র জমাদানের জন্য বলা হয়। এরফলে গানটিকে আরও গ্রহণযোগ্য করতে সহায়তা করে।

গানের প্রতিযোগিতা আয়োজনের ফলে বাংলাদেশে ফ্ল্যাশমবের ধারণা বৃদ্ধি পায় ও এ গানটি বাংলাদেশের প্রধান শহরসহ ছোট শহরগুলোতে প্রদর্শিত হতে থাকে। নিউইয়র্ক, লন্ডন, চীন, রাশিয়ায়ও প্রতিযোগিতা পরবর্তী সময়ে ছড়িয়ে যায়। গানের বৈশ্বিক আবেদন ও নৃত্যের গ্রহণযোগ্যতায় চার ছক্কা হৈ হৈ গানটিকে গ্যাংনাম স্টাইল ও হার্লেম শেকের ন্যায় নৃত্যধর্মী গানের সাথে তুলনা করা হয়েছে।

তথ্যসূত্র

আরও দেখুন 
 ওয়াকা ওয়াকা
 ২০১৪ আইসিসি বিশ্ব টুয়েন্টি২০

বহিঃসংযোগ 
অফিসিয়াল ইউটিউব ভিডিও

সূচনা সঙ্গীত
বাংলাদেশী গান
২০১৪ আইসিসি বিশ্ব টুয়েন্টি২০
অফিসিয়াল চ্যাম্পিয়নশীপের গান
২০১৪-এর গান
ক্রিকেট সঙ্গীত
টমাস এম. কভার

টমাস এম কভার একজন ইনফর্মেশন থিওরিস্ট এবং স্ট্যানফোর্ড বিশ্ববিদ্যালয় এর তড়িৎ প্রকৌশল এবং পরিসংখ্যান এর অধ্যাপক ছিলেন।

জীবনী
কভার ম্যাসাচুসেট্‌স ইনস্টিটিউট অফ টেকনোলজি থেকে ১৯৬০ সালে পদার্থবিজ্ঞানে বিএস ডিগ্রি অর্জন করেন এবং স্ট্যানফোর্ড বিশ্ববিদ্যালয় থেকে তড়িৎ প্রকৌশলে ১৯৬১ সালে এমএস এবং ১৯৬৪ সালে পিএইচডি ডিগ্রি অর্জন করেন। কভার ১৯৬৪ সালে স্ট্যানফোর্ড বিশ্ববিদ্যালয় এর তড়িৎ প্রকৌশল বিভাগে সহকারী অধ্যাপক হিসেবে যোগদান করেন। তিনি ১৯৬৭ সালে সহযোগী অধ্যাপক পদে উন্নীত হন। ১৯৭১ সালে তড়িৎ প্রকৌশল ও পরিসংখ্যান বিভাগে যৌথভাবে সহযোগী অধ্যাপক নিযুক্ত হন এবং ১৯৭২ সালে পূর্ণ অধ্যাপক পদে উন্নীত হন। তিনি ১৯৮৮ থেকে ১৯৯৩ এবং ১৯৯৪ থেকে ১৯৯৬ সাল পর্যন্ত দুই দফায় তড়িৎ প্রকৌশল বিভাগের ইনফর্মেশন সিস্টেমস ল্যাবের পরিচালক হিসেবে দায়িত্ব পালন করেন। তিনি ১৯৭১-১৯৭২ সালে ম্যাসাচুসেট্‌স ইনস্টিটিউট অফ টেকনোলজি এর তড়িৎ প্রকৌশল বিভাগের ভিজিটিং সহযোগী অধ্যাপক হিসেবে কাজ করেন।

পুরস্কার ও সম্মাননা
 ১৯৯৫ ন্যাশনাল অ্যাকাডেমী অব ইঞ্জিনিয়ারিং
 ১৯৯৪ IEEE Neural Net Council Pioneer Award.
 ১৯৯১ ফেলো, আমেরিকান অ্যাসোসিয়েশন ফর দ্য অ্যাডভান্সমেন্ট অব সায়েন্স
 1990 Claude E. Shannon Award, IEEE Information Theory Society.
 1981 ফেলো, ইন্সটিটিউট অব ম্যাথমেটিকাল স্ট্যাটিস্টিক্স
 1974 ফেলো, ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স.
 1972 Recipient, Information Theory Outstanding Paper Award for ``Broadcast Channels."

তথ্যসূত্র

স্ট্যানফোর্ড বিশ্ববিদ্যালয়ের প্রাক্তন শিক্ষার্থী
স্ট্যানফোর্ড বিশ্ববিদ্যালয়ের শিক্ষক
ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
ক্লড ই. শ্যানন পুরস্কার বিজয়ী
ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য
১৯৩৮-এ জন্ম
২০১২-এ মৃত্যু
মার্কিন পরিসংখ্যানবিদ
রেড হাউস জাদুঘর

রেড হাউস জাদুঘর যুক্তরাজ্যের পশ্চিম ইয়র্কশায়ারের গোমার্সেলে অবস্থিত একটি ঐতিহাসিক বাড়ি এবং জাদুঘর। ১৯৬০ সালে নির্মিত ভবনটি জর্জিয় যুগে সংস্কার করা হয়েছিল। জাদুঘরটি ২০১৬ সালের শেষের দিকে বন্ধ হওয়ার পর ইংল্যান্ডের কেরক্লিজ, পশ্চিম ইয়র্কশায়ারের গমেরসালে দ্বিতীয় গ্রেড * তালিকাভুক্ত ভবন হিসাবে সংরক্ষিত রয়েছে।

ইতিহাস
রেড হাউস ১৬৬০ সালে উইলিয়াম টেইলর কর্তৃক নির্মিত হয়েছিল, এবং ১৯২০ সাল পর্যন্ত এটি টেলর পরিবারের মালিকানাধীন ছিলো। এই জাদুঘরের বৃহত সংখ্যক বিখ্যাত দর্শনার্থী ছিলো। তাদের মধ্যে ছিলেন ব্যাংকার এবং উল বণিক চার্লট ব্রোন্টে, যিনি যিহোশূয় টেইলরের কন্যা মেরি টেইলরের সাথে রো হেডে একজন ছাত্র ছিলেন। চার্লট ব্রোন্টে তার শার্লি উপন্যাসে এই পরিবার এবং বাড়ির উল্লেখ করেছেন।

রেড হাউস, এছাড়াও জন ওয়েসলি এবং চার্লস ওয়েসলি কর্তৃক নিয়মিত পরিদর্শিত হতো। জন টেইলরের বন্ধু এবং উইলিয়াম টেইলরের বড়-পৌত্র ​​ছিল মেথডিস্ট প্রচারক।

তথ্যসূত্র

বহিঃসংযোগ

 রেড হাউস যাদুঘর  - ক্রিকলেস কাউন্সিল
 রেড হাউস যাদুঘর - হ্যান্টসওয়েব

১৬৬০-এ সম্পন্ন বাড়ি
১৬৬০-এ ইংল্যান্ডে প্রতিষ্ঠিত
Country houses in West Yorkshire
পশ্চিম ইয়র্কশায়ারের জাদুঘর
ইংল্যান্ডের সাহিত্য জাদুঘর
আলেকজান্দ্রা সোরিনা

আলেকজান্দ্রা সোরিনা (ইংরেজি: Alexandra Sorina) (১৭ সেপ্টেম্বর ১৮৯৯ - ৩১ মে ১৯৭৩১) একজন বেলারুশীয় অভিনেত্রী।

প্রাথমিক জীবন 
আলেকজান্দ্রা সোরিনা ১৮৯৯ সালে পোল্যান্ড, রাশিয়ান সাম্রাজ্যে (বর্তমানে বেলারুশ) জন্ম নেন। চার ভাই-বোনের মধ্যে তিনি সর্বকনিষ্ঠ। ১৯৭৩ সালের ৩১ মে সান রাফায়েল, ক্যালিফোর্নিয়া, মার্কিন যুক্তরাষ্ট্রে তিনি মৃত্যুবরণ করেন।

চলচ্চিত্র তালিকা

তথ্যসূত্র

বহিঃসংযোগ 

 
 

১৮৯৯-এ জন্ম
১৯৭৩-এ মৃত্যু
বেলারুশীয় চলচ্চিত্র অভিনেত্রী
জার্মান অভিনেত্রী
জো-নাং-লো-ত্সা-বা-ব্লো-গ্রোস-দ্পাল

জো-নাং-লো-ত্সা-বা-ব্লো-গ্রোস-দ্পাল () (১২৯৯-১৩৫৪) তিব্বতী বৌদ্ধধর্মের জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের চৌদ্দজন প্রধান শিষ্যের একজন ছিলেন যিনি কালচক্র ও বিমলপ্রভা সম্বন্ধে পণ্ডিত ছিলেন।

জন্ম ও শিক্ষা
জো-নাং-লো-ত্সা-বা-ব্লো-গ্রোস-দ্পাল ১২৯৯ খ্রিষ্টাব্দে তিব্বতের ম্দো-স্মাদ () নামক স্থানে জন্মগ্রহণ করেন। কম বয়সেই তিনি দ্বাং-র্দ্জোং-পা () নামক বৌদ্ধভিক্ষুর নিকট হেবজ্র তন্ত্র, বজ্রপঞ্জরতন্ত্র, সম্পুততন্ত্র, বোধিসত্ত্বচর্যাবতার প্রভৃতি বিভিন্ন বিষয় সম্বন্ধে অধ্যয়ন করেন। নয় বছর বয়সে র্তা-নাগ () বৌদ্ধবিহারে তিনি দীক্ষা নেন এবং ঐ বিহারে ত্শুল-খ্রিম্স-ব্জাং () নামক ভিক্ষুর নিকট পনেরো বছর বয়স পর্যন্ত প্রজ্ঞাপারমিতা ও অভিধর্ম সম্বন্ধে শিক্ষালাভ করেন। এরপর তিনি সা-স্ক্যা বৌদ্ধবিহার যাত্রা কত্র স্তোন-পা-নাম-মখা'-য়ে-শেস নামক বৌদ্ধভিক্ষুর নিকট সূত্র ও তন্ত্র সম্বন্ধে অধ্যয়ন করেন। পঁচিশ বছর বয়সে ব্রাগ-রাম নামক স্থানে দ্পাং-লো-ত্সা-বা-ব্লো-গ্রোস-ব্র্তান-পা নামক বিখ্যাত তিব্বতী অনুবাদকের নিকট সংস্কৃত ব্যাকরণ ও ভাষাশিক্ষা করেন। এরপর দ্পাং-লো-ত্সা-বা-ব্লো-গ্রোস-ব্র্তান-পার নির্দেশে তিনি জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের নিকট অধ্যয়ন করেন ও সাতাশ বছর বয়সে তার নিকট ভিক্ষুর শপথ গ্রহণ করেন।

পরবর্তী জীবন
দোল-পো-পা-শেস-রাব-র্গ্যাল-ম্ত্শানের নির্দেশে জো-নাং-লো-ত্সা-বা-ব্লো-গ্রোস-দ্পাল কালচক্র তন্ত্র ও বিমলপ্রভা টীকাভাষ্য সম্বন্ধে শিক্ষাদানশুরু করেন। ১৩৩৪ খ্রিষ্টাব্দে তিনি ও সা-ব্জাং-মা-তি-পান-ছেন-ব্লো-গ্রোস-র্গ্যাল-ম্ত্শান কালচক্র তন্ত্র ও বিমলপ্রভা টীকাভাষ্যের তিব্বতী অনুবাদকে নতুন করে সম্পাদনা করেন যা নব্য জো-নাং ঐতিহ্য নামে বিখ্যাত হয়। ১৩৩৯ খ্রিষ্টাব্দে দোল-পো-পা-শেস-রাব-র্গ্যাল-ম্ত্শান তাকে জো-নাং বৌদ্ধবিহারের প্রধান হিসেবে নির্বাচিত করেন এবং এই পদে তিনি পনেরো বছর থাকেন।

তথ্যসূত্র 

১২৯৯-এ জন্ম
১৩৫৪-এ মৃত্যু
জোনাং
কালচক্র